اسلام آباد( آن لائن ) بنجائی وزیر ریلوے شیخ رشید احمد پارینے کہ کرونا وائرس آن بچنگ کن 34مسافر ٹرین بند کننگ نا فیصلہ کننگانے، 12ٹرین 22مارچ آن بند کننگک او ایلو ٹرین تے 1اپریل آن بند کننگک۔ اگہ کس اس تینا ٹکٹ ءِ پدی تننگ خواہک تو اودے سد درسد ریفنڈ کننگک او اگہ کس اس پین ٹرین اسے ٹی سفر کننگ نا خواہندار مرے تو او ہمو کلاس اٹ سفر کننگ کیک، ریلوے تو ہرا ہرا گڑا اریر ہموفتے ٹی سکیننگ کننگ انگ ءِ۔ ملک ءِ لاک ڈاﺅن کننگپک دا خیال آتا درشانی ءِ او اسلام آباد اٹ میڈیا تون ہیت وگپ کرسا کرے، او پارینے کہ وزیراعظم تون اوڑدہی آن پد فیصلہ کننگانے کہ کرونا آن بچنگ کن 34مسافر ٹرین تے بند کننگے۔ ریل اٹی ہفت کروڑ بندغ ہر سال سفر کیرہ، ارا لکھ ہڑدے نا بنداو آ اوفک کم مرسا اسہ لکھ ءُ شست ہزار مسنو۔
